15573 


02013193112980008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1319 


31 Δεκεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός επιτοκίων εντόκων γραμματίων. 1 

Τροποποίηση των άρθρων 5 και 6 της 40109/98 Υ¬ 
πουργικής απόφασης. 2 

Κήρυξη υποχρεωτικής της από 10 Ιουλίου 1998 ΣΣΕ 
για τους όρους αμοιβής και εργασίας των θυρω¬ 
ρών κλπ. στις Πολυκατοικίες και τα Μέγαρα όλης 
της χώρας. 3 


Κήρυξη υποχρεωτικής της από 20.10.98 ΣΣΕ για τους 
όρους αμοιβής και εργασίας των Γεωτεχνικών και 
των αντιστοίχων κλάδων αποφοίτων, Ανωτέρων και 
Μέσων σχολών απασχολουμένων με σχέση εξαρ¬ 
τημένης εργασίας στις Αγροτικές Συνεταιριστικές 


Οργανώσεις κάθε βαθμού. 4 

Οργανισμός Εσωτερικής Υπηρεσίας Κοινότητας Έξω 
Χώρας Ν. Ζακύνθου. 5 


Τροποποίηση της συστατικής πράξης του δημοτικού 
νομικού προσώπου με την επωνυμία «10η Σχολική 
Επιτροπή» στο δήμο Συκεών του Ν. Θεσσαλονίκης 6 
Σύσταση Δημοτικού Νομικού Προσώπου στο Δήμο 
Θέρμης του Ν. Θεσσαλονίκης με την επωνυμία «Α¬ 
θλητικό Κέντρο». 7 

Τροποποίηση της 17952/11.12.91 απόφασης Νομάρ¬ 
χη Πέλλας που αφορά την αλλαγή επωνυμίας του 
Νομικού Προσώπου «8η Σχολική Επιτροπή Γενικού 
Λυκείου Κρ. Βρύσης» σε «8η Σχολική Επιτροπή Ενι¬ 


αίου Λυκείου Κρ. Βρύσης». 8 

ΔΙΟΡΘΩΣΕΙΣ ΣΦΑΛΜΑΤΩΝ 
Διόρθωση σφάλματος στη Β7/431/13.10.98 απόφαση 
Υπουργού Εθν. Παιδείας και Θρησκευμάτων. 9 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 2085497/8739/0023 (1) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 


2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2067365/7195/0023/13.10.98 «Καθορισμός ε¬ 
πιτοκίων εντόκων γραμματίων τρίμηνης διάρκειας». 

4. Την απόφαση αριθμ. 1107147/1239/0006Α74.10.1996 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών» (ΦΕΚ 922/Β77.10.96). 

5. Τα αποτελέσματα της από 22.12.98 δημοπρασίας Ε¬ 
ντόκων Γραμματίων τρίμηνης διάρκειας, αποφασίζουμε: 

1. Ορίζουμε το επιτόκιο των εντόκων γραμματίων, Ν.Δ. 
3745/57, τρίμηνης διάρκειας που θα εκδοθούν ή θα ανα¬ 
νεωθούν από 22 Δεκεμβρίου 1998 σε 11,07% ετησίως. 

2. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (22.12.98) μέχρι 
τη λήξη τους ισχύουν οι αποφάσεις μας βάσει των οποίων 
έγινε η έκδοσή τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρους του Κρατικού Προϋπολογισμού οικονο¬ 
μικού έτους 1999 η οποία έχει προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1998 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 40191 (2) 

Τροποποίηση των άρθρων 5 και 6 της 40109/98 Υπουργι¬ 
κής απόφασης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 212/1969, «Περί της Διοικήσε- 
ως του Οργανισμού Απασχόλησης Εργατικού Δυναμι¬ 
κού», (ΦΕΚ 112/14.6.1969). 

2. Τις διατάξεις του Π.Δ. 368/89, «Οργανισμός Υπουρ¬ 
γείου Εργασίας», (Φ.Ε.Κ. 163/Α/16.6.89) και του Ν.Δ. 
372/95, «Μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι- 

νωνικών Ασφαλίσεων στο Υπουργείο Εργασίας», (Φ.Ε.Κ. 
201/Α/14.9.95). 

3. Τις διατάξεις του άρθρ. 14 του Ν. 1346/83, «Τροπο¬ 
ποίηση και συμπλήρωση διατάξεων Εργατικής Νομοθε¬ 
σίας και ρύθμισης διαφόρων θεμάτων», (ΦΕΚ 46/Α/ 
13.4.83). 

4. Τις διατάξεις των άρθρ. 9 και 11 του Ν. 1566/85, «Δο¬ 
μή και Λειτουργία της Πρωτοβάθμιας και Δευτεροβάθ¬ 
μιας εκπαίδευσης και άλλες διατάξεις», (ΦΕΚ 167/Α/ 
30.9.85). 

5. Τις διατάξεις του άρθρ. 28 του Ν. 1836/89, «Προώθη¬ 
ση της απασχόλησης και της επαγγελματικής κατάρτι¬ 
σης», (ΦΕΚ 79/Α/14.3.1989). 

6. Τις διατάξεις του Ν. 709/77, «Περί καθιερώσεως κινή¬ 
τρων επαγγελματικής καταρτίσεως εργατικού δυναμικού 
και ρυθμίσεως συναφών θεμάτων», (ΦΕΚ 282 Α/77). 

7. Τις διατάξεις του άρθρ. 5 του Ν. 2009/92, «Εθνικό Σύ¬ 
στημα Επαγγελματικής Εκπαίδευσης και Κατάρτισης και 
άλλες διατάξεις», (ΦΕΚ 18/Α/14.2.1992). 

8. Τις διατάξεις του άρθρ. 26 του Ν. 2434/96, «Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις», (ΦΕΚ 
188/Α/20.8.1996). 

9. Την αριθ. 40028/19.3.1996 απόφαση των Υπ. Εθνικής 
Παιδείας και Θρησκευμάτων και Εργασίας και Κοινωνι¬ 
κών Ασφαλίσεων, «Κανονισμός Λειτουργίας Εκπαιδευτι¬ 
κών Μονάδων Μαθητείας του ΟΑΕΔ», (Φ.Ε.Κ. 202/Β/ 
27.3.96). 

10. Την αριθ. 40325/14.1.1985 απόφαση του Υπ. Εργα¬ 
σίας, «Κανονισμός Λειτουργίας Εκπαιδευτικών Μονάδων 
Ταχύρυθμης Επαγγελματικής Κατάρτισης», (Φ.Ε.Κ. 45/Β/ 
29.1.85). 

11. Την αριθ. 40248/4.1.1993 απόφαση του Υπ. Εργα¬ 
σίας, «Κανονισμός Λειτουργίας των Ι.Ε.Κ. του Ο.Α.Ε.Δ.», 
(Φ.Ε.Κ. 32/Β/1.2.93), όπως αυτή συμπληρώθηκε με την 
40230/6.12.1993, (Φ.Ε.Κ. 910/Β/17.12.93) και τροποποιή¬ 
θηκε με τις 40060/17.3.1995, (Φ.Ε.Κ. 232/Β/29.3.95), 
40113/24.6.96, (Φ.Ε.Κ. 664/Β/1.8.96) και 40047/14.7.97, 
(Φ.Ε.Κ. 635/Β/30.7.97). 

12. Την αριθ. 40109/27.7.98 Υπουργική απόφαση, «Συ¬ 
γκρότηση διάρθρωση και λειτουργία των Εκπαιδευτικών 
Μονάδων Μαθητείας του ΟΑΕΔ σε Κέντρα Τεχνικής Ε¬ 
παγγελματικής Εκπαίδευσης Κατάρτισης (ΚΕΤΕΚ)», 
(ΦΕΚ83/Β/98). 

13. Την σχετική πρόταση του Δ.Σ. του ΟΑΕΔ (απόφαση 
2161/43/10.11.98 και έγγραφο 1179/13.11.98, 1215/ 
23.11.98). 

14. Ότι από τις διατάξεις της απόφασης αυτής δεν προ- 
καλείται δαπάνη σε βάρος του προϋπολογισμού του ΟΑ¬ 
ΕΔ, αποφασίζουμε: 

Α. Τροποποιούμε τα άρθρα 5 και 6 της αρίθ. 40109/98 Υ¬ 
πουργικής απόφασης ως εξής: 

Άρθρο 5 

ΠΡΟΣΟΝΤΑ ΟΡΓΑΝΩΝ ΔΙΟΙΚΗΣΗΣ ΤΟΥ Κ.Ε.Τ.Ε.Κ. 

1. Προσόντα οργάνων Διοίκησης Σχολών Μαθητείας, 
α) Ως Διευθυντές των Σχολών Μαθητείας τοποθετού¬ 
νται εκπαιδευτικοί με βαθμό Α'των κλάδων ΠΕ ή ΤΕ. 

β) Ως Υποδιευθυντές των Σχολών Μαθητείας τοποθε¬ 
τούνται εκπαιδευτικοί με βαθμό Α' των κλάδων ΠΕ και ΤΕ. 

γ) Ως Προϊστάμενοι τμημάτων ειδικοτήτων των Σχολών 
Μαθητείας τοποθετούνται εκπαιδευτικοί με βαθμό Α' των 
κλάδων ΠΕ καιΤΕ. 

2. Προσόντα Οργάνων Διοίκησης Ι.Ε.Κ. 


α) Ως Διευθυντές των Ι.Ε.Κ. τοποθετούνται εκπαιδευτι¬ 
κοί με βαθμό Α' των κλάδων ΠΕ ή ΤΕ. 

Στην περίπτωση κατά την οποία δεν υπάρχει στην Υπη¬ 
ρεσία του Οργανισμού εκπαιδευτικός με βαθμό Α' των 
κλάδων ΠΕ ή ΤΕ στο Νομό λειτουργίας του Ι.Ε.Κ., η αρ¬ 
μόδια Δ/νση υποχρεούται να αναζητήσει εκπαιδευτικό με 
βαθμό Α' των κλάδων ΠΕ ή ΤΕ στη Διοικητική Περιφέρεια 
στην οποία ανήκει ο Νομός, εν συνεχεία δε σε περίπτωση 
ανυπαρξίας εκπαιδευτικού με βαθμό Α' στη Διοικητική Πε¬ 
ριφέρεια θα τοποθετούνται ως Διευθυντές εκπαιδευτικοί 
με βαθμό Β' των κλάδων ΠΕ ή ΤΕ. 

β) Ως αναπληρωτές διευθυντές των Ι.Ε.Κ. τοποθετού¬ 
νται εκπαιδευτικοί των κλάδων Π Ε ή ΤΕ που διαθέτουν πε¬ 
νταετή εμπειρία στην επαγγελματική κατάρτιση. 

3. Προσόντα Οργάνων Διοίκησης Κ.Ε.Κ. 
α) Ως Διευθυντές σπουδών Κέντρων Επαγγελματικής 
Κατάρτισης τοποθετούνται εκπαιδευτικοί με βαθμό Α' 
των κλάδων ΠΕ. 

Στην περίπτωση κατά την οποία δεν υπάρχει στην Υπη¬ 
ρεσία του Οργανισμού εκπαιδευτικός με βαθμό Α' των 
κλάδων ΠΕ στο Νομό λειτουργίας του Κ.Ε.Κ., η αρμόδια 
Δ/νση υποχρεούται να αναζητήσει εκπαιδευτικό με βαθμό 
Α' των κλάδων ΠΕ στη Διοικητική Περιφέρεια στην οποία 
ανήκει ο Νομός, εν συνεχεία δε σε περίπτωση ανυπαρξίας 
εκπαιδευτικού με βαθμό Α' στη Διοικητική Περιφέρεια θα 
τοποθετούνται ως Διευθυντές εκπαιδευτικοί με βαθμό Β' 
των κλάδων ΠΕ. 

β) Ως αναπληρωτές Διευθυντές σπουδών των Κέντρων 
Επαγγελματικής Κατάρτισης τοποθετούνται εκπαιδευτι¬ 
κοί των κλάδων ΠΕ και ΤΕ. 

Άρθρο 6 

ΕΠΙΛΟΓΗ ΟΡΓΑΝΩΝ ΔΙΟΙΚΗΣΗΣ 

1. Η επιλογή και η τοποθέτηση των οργάνων Διοίκησης 
των Κ.Ε.Τ.Ε.Κ., πλην των προϊσταμένων τμημάτων ειδικο¬ 
τήτων Μαθητείας διενεργείται από το Α' Υπηρεσιακού 
Συμβουλίου του Οργανισμού, σύμφωνα με τις κείμενες 
διατάξεις. 

2. Η επιλογή και τοποθέτηση των προϊσταμένων τμημά¬ 
των Ειδικοτήτων των Σχολών Μαθητείας διενεργείται με 
απόφαση του Διευθυντή της Σχολής Μαθητείας. 

Β. Κατά τα λοιπά ισχύει η 40109/27.7.98 Υπουργική α¬ 
πόφαση. 

Γ. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1998 

ΟΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ. 13208 (3) 

Κήρυξη υποχρεωτικής της από 10 Ιουλίου 1998 ΣΣΕ για 
τους όρους αμοιβής και εργασίας των θυρωρών κλπ. 
στις Πολυκατοικίες και τα Μέγαρα όλης της χώρας. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Α¬ 
σφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 9ης Δεκεμβρίου 
1998. 

4. Τα στοιχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51 % των εργαζο¬ 
μένων του επαγγέλματος, αποφασίζουμε: 

1) Κηρύσσουμε υποχρεωτική την από 10 Ιουλίου 1998 
ΣΣΕ για τους όρους αμοιβής και εργασίας των θυρωρών 
κλπ. στις πολυκατοικίες και τα Μέγαρα όλης της χώρας 
για όλους τους εργοδότες και εργαζομένους του επαγ¬ 
γέλματος που αφορά αυτή. 

2) Η ισχύς της απόφασης αυτής αρχίζει από 22.10.1998. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 21 Δεκεμβρίου 1998 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-♦- 

Αριθ. 13246 (4) 

Κήρυξη υποχρεωτικής της από 20.10.98 ΣΣΕ για τους ό¬ 
ρους αμοιβής και εργασίας των Γεωτεχνικών και των 
αντιστοίχων κλάδων αποφοίτων, Ανωτέρων και Μέσων 
σχολών απασχολουμένων με σχέση εξαρτημένης ερ¬ 
γασίας στις Αγροτικές Συνεταιριστικές Οργανώσεις 
κάθε βαθμού. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Α¬ 
σφαλίσεων (ΦΕΚ924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 9ης Δεκεμβρίου 
1998. 

4. Τα στοιχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος στον κλάδο, αποφασίζουμε: 

1) Κηρύσσουμε υποχρεωτική την από 20.10.98 ΣΣΕ για 
τους όρους αμοιβής και εργασίας των Γεωτεχνικών και 
των αντιστοίχων κλάδων αποφοίτων Ανωτέρων και Μέ¬ 
σων σχολών απασχολουμένων με σχέση εξαρτημένης ερ¬ 
γασίας στις-Αγροτικές Συνεταιριστικές Οργανώσεις κάθε 
βαθμού για όλους τους εργοδότες και εργαζομένους του 
επαγγέλματος που αφορά αυτή. 

2) Η ισχύς τηή απόφασης αυτής αρχίζει από 23.10.1998. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 21 Δεκεμβρίου 1998 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 


Αριθ. 4531,4834 (5) 

Οργανισμός Εσωτερικής Υπηρεσίας Κοινότητας Έξω 
Χώρας Ν. Ζακύνθου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 12 του Ν. 1188/81 όπως α- 
ντικαταστάθηκαν με το άρθρο 26 του Ν. 1832/89 το άρθρο 
8 παρ. 5 του Ν. 2307/95 & 36 παρ. 15 του Ν. 2190/94. 

2. Την αριθμ. 12/1998 απόφαση του Κοινοτικού Συμ¬ 
βουλίου Έξω Χώρας σχετικά με την ψήφιση Οργανισμού 
Εσωτερικής Υπηρεσίας της Κοινότητας. 

3. Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού ΟΤΑ Νομού Ζακύνθου, όπως αυτή 
διατυπώνεται στο αριθμ. 72/7.12.98 πρακτικό του. 

4. Την αρ. 3553/29.8.97 απόφαση του Γενικού Γραμμα¬ 
τέα της Περιφέρειας Ιόνιων Νησιών σχετικά με την ανά¬ 
θεση άσκησης αρμοδιοτήτων & εξουσιοδότησης υπο¬ 
γραφής, αποφασίζουμε: 

Διαπιστώνουμε, ότι νόμιμα εκδόθηκε η αρ. 12/1998 α¬ 
πόφαση του Κοινοτικού Συμβουλίου Έξω Χώρας, περί 
ψηφίσεως του Οργανισμού Εσωτερικής Υπηρεσίας της 
Κοινότητας, που διαρθρώνεται όπως αναλυτικά διατυπώ¬ 
νεται στην ως άνω απόφαση και αποτελεί αναπόσπαστο 
μέρος της παρούσας, ισχύει δε από τη δημοσίευσή του 
στην Εφημερίδατης Κυβερνήσεως. 

Καταρτίζεται και ψηφίζεται ο Οργανισμός Εσωτερικής 
Υπηρεσίας της Κοινότητας ως κατωτέρω: 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Διοι¬ 
κητική Υπηρεσία. 

Άρθρο 2 

ΔΙΑΡΘΡΩΣΗ-ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

ΜΟΝΙΜΟ ΠΡΟΣΩΠΙΚΟ 

α. Μία θέση Γραμματέα του Κλάδου Δ. Ε. 1 με βαθμό Γ-Α. 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ ΚΑΘΗΚΟΝΤΑ 

Για το διορισμό τα καθήκοντα τους περιορισμούς το 
χρόνο εργασίας την αστική ευθύνη τα δικαιώματα, τις ποι¬ 
νές τη λύση της υπαλληλικής σχέσης, την ιατροφαρμα¬ 
κευτική περίθαλψη και νοσοκομειακή, τα έξοδα κηδείας 
των μονίμων υπαλλήλων που προβλέπονται από τις δια¬ 
τάξεις του Ν. 1188/1981 και των διαταγμάτων που εκδί- 
δονται σε εκτέλεση του Νόμου αυτού. 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ 
ΔΙΟΙΚΗΤΙΚΗΣ ΥΠΗΡΕΣΙΑΣ 

Στην αρμοδιότητα της Διοικητικής Υπηρεσίας ανήκουν. 

ΓΡΑΜΜΑΤΕΑΣ ΚΟΙΝΟΤΗΤΑΣ 

α. Η μέριμνα για την τήρηση του βιβλίου επίπλων και 
σκευών και η διαφύλαξη αυτού. 

β. Η μέριμνα για την τήρηση και φύλαξη των προβλεπο- 
μένων από το Νόμο βιβλίων της Κοινότητας, των φακέλων 
του αρχείου και την σφραγίδα της Κοινότητας. 

γ. Η παραλαβή, αποσφράγιση χαρακτιρισμός, πρωτο¬ 
κόλληση, αρχειοθέτηση όλης της αλληλογραφίας της 
Κοινότητας πλην της απόρρητης, αφού προηγουμένως 
τεθεί υπόψη του Προέδρου χωρίς καθυστέρηση και γί¬ 
νουν οι δέουσες ενέργειες. 

δ. Η τήρηση των πρακτικών των συνεδριάσεων του Κοι¬ 
νοτικού Συμβουλίου η καταχώρησή τους στο βιβλίο πρα¬ 
κτικών αυτού, η μέριμνα για την υπογραφή και η έκδοση 
αντιγράφων. 

ε. Η κατάρτιση με τον Πρόεδρο σχεδίου Προϋπολογι¬ 
σμού της Κοινότητας η σύνταξη και συνυπογραφή με τον 
Πρόεδρο της Κοινότητας των βεβαιωτικών καταλόγων,ε¬ 
πιβολής, βεβαιώσεως και εισπράξεως των εν γένει κοινο¬ 
τικών εσόδων και η διεξαγωγή της εν γένει λογιστικής υ¬ 
πηρεσίας της Κοινότητας. 

στ. Η ενημέρωση του Προέδρου για την πορεία των οι¬ 
κονομικών της Κοινότητης και η προσυπογραφή με τον 
Πρόεδρο των χρηματικών ενταλμάτων της Κοινότητας. 

η. Η επιμέλεια κατάρτισης του προγράμματος τέλεσης 
δημοσίων κοινοτικών εορτών και δεξιώσεων. 

θ. Η φροντίδα για την λειτουργία των υπηρεσιών της 
Κοινότητας, ύδρευση, φωτισμό, καθαριότητα, νεκροτα¬ 
φεία, ως και πόσης άλλης δημιουργηθεισόμενης υπηρε¬ 
σίας στο μέλλον. 

ι. Η τήρηση και φύλαξη των Μητρώων, Δημοτολογίων 
και Ληξιαρχικών βιβλίων. 

Η διεξαγωγή κάθε υπηρεσίας που απορρέει, από την α- 
νάσκηση αρμοδιοτήτων οι οποίες ανατίθεται στην Κοινό¬ 
τητα από νόμους διατάγματα κλπ. 

Άρθρο 5 

Του προσωπικού προΐσταται ο Πρόεδρος και σε δεύτε¬ 
ρο βαθμό ο Προϊστάμενος των Διοικητικών Υπηρεσιών. 

Άρθρο 6 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας δα¬ 
πάνη εγγεγραμμένη στον Κ.Α. 111.1. 

Άρθρο 7 

Αυτός ο Οργανισμός ισχύει από τη δημοσίευσή του 
στην Εφημερίδα της Κυβερνήσεως. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού, αλλά σε βάρος της 
Κοινότητας Έξω Χώρας Ζακύνθου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 16 Δεκεμβρίου 1998 

Με εντολή Γ ενικού Γ ραμματέα Περιφ. 

Ο Διευθυντής 
ΚΩΝ/ΝΟΣ Σ. ΤΣΟΥΚΑΛΑΣ 

-Φ- 

Αριθ.33.267 , 

Τροποποίηση της συστατικής πράξης του δημοτικού νο¬ 
μικού προσώπου με την επωνυμία «10η Σχολική Επι¬ 
τροπή» στο δήμο Συκεώντου Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 


2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990). 

3. Τις διατάξεις της παρ. 10 του άρθρου 6 του Ν. 
2503/1997. 

4. Την αριθ. 35.604/1996 (ΦΕΚ 1043/Β/20.11.1998) από¬ 
φασή μας που αφορά την τροποποίηση της συστα¬ 
τικής πράξης της 10ης Σχολικής Επιτροπής Συκεών. 

5. Την αριθ. 319/1998 απόφαση του Δημοτικού Συμβου¬ 
λίου Συκεών, αποφασίζουμε: 

Τροποποιούμε την αριθ. 35.604/1996 (ΦΕΚ 1043/Β/ 

20.11.1998) απόφασή μας που αφορούσε την τροποποίη¬ 
ση της συστατικής πράξης της 10ης Σχολικής Επιτροπής 
Συκεών η οποία ονομάζεται σε «10η Σχολική Επιτροπή 
8ου - 10ου Δημοτικών σχολείων και 11 ου Νηπιαγωγείου 
Συκεών» λόγω εγκατάστασης του 11ου Νηπιαγωγείου 
στο κτιριακό συγκρότημα της 10ης Σχολικής Επιτροπής. 

Το Νομικό Πρόσωπο διοικείται από Διοικητικό Συμβού¬ 
λιο, σύμφωνα με τις διατάξεις της παρ. 3 του άρθρου 203 
του Δημοτικού και Κοινοτικού Κώδικα και της παρ. 8 του 
άρθρουδτουΝ. 1894/1990. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός κωλύεται από τον Αντιπρόε¬ 
δρο. 

Κατά τα λοιπά ισχύει η αριθ. 35.604/1996 (ΦΕΚ 1043/Β/ 
20.11.1998) απόφασή μας. 

Κάλυψη δαπάνης: Από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Δήμου Συκεών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Νοεμβρίου 1998 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-Φ- 

Αριθ. 37.523 , ( 7 ) 

Σύσταση Δημοτικού Νομικού Προσώπου στο Δήμο Θέρ¬ 
μης του Ν. Θεσσαλονίκης με την επωνυμία «Αθλητικό 
Κέντρο». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις της παρ. 10 του άρθρου 6 του Ν. 
2503/1997. 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π .Δ. 410/1995). 

3. Την αριθ. 115/1998 απόφαση του Δημοτικού Συμβου¬ 
λίου Θέρμης που αφορά τη σύσταση του παραπάνω Νο¬ 
μικού Προσώπου, αποφασίζουμε: 

1. Συστήνουμε Δημοτικό Νομικό Πρόσωπο με την επω¬ 
νυμία «Αθλητικό Κέντρο» στο Δήμο Θέρμης του Νομού 
Θεσσαλονίκης. 

2. Σκοποί του Νομικού Προσώπου είναι: 
α) Η δημιουργία και η ανάπτυξη των δραστηριοτήτων 

που στοχεύουν στην αθλητική αναβάθμιση του Δήμου, 
β) Η άσκηση πολιτικής στο τομέα του αθλητισμού. 

γ) Η ανάπτυξη του μαζικού αθλητισμού. 

δ) Η διάδοση του αθλητικού πνεύματος με κάθε δυνατό 
τρόπο. 

ε) Η παροχή υποτροφιών και η απονομή βραβείων σε ά- 
ριστους αθλητές. 

στ) Η έρευνα και η προώθηση προβλημάτων που αφο¬ 
ρούν τον αθλητισμό. 

ζ) Η συνεργασία με άλλα νομικά πρόσωπα κλπ. που α¬ 
σκούν συναφείς αρμοδιότητες. 

η) Η ενημέρωση-πληροφόρηση και επιμόρφωση των 
κατοίκων σε θέματα αθλητισμού. 

3. Το αθλητικό κέντρο θα στεγαστεί σε χώρο του κλει¬ 
στού γυμναστηρίου. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου Θέρμης ύψους 
15.000.000 δρχ. τουλάχιστον. 

β) Κάθε είδους εισφορές, δωρεές, κληρονομιές και κλη¬ 
ροδοσίες. 

γ) Πρόσοδοι από την περιουσία του. 
δ) Έσοδα από το αντίτιμο πραγμάτων ή υπηρεσιών που 
παρέχονται από το Νομικό Πρόσωπο, 
ε) Κάθε άλλη κρατική παροχή ή άλλη νόμιμη πρόσοδος. 

5. Το Νομικό Πρόσωπο διοικείται από Διοικητικό Συμ¬ 
βούλιο σύμφωνα με τις διατάξεις της παραγράφου 3 του 
άρθρου 203 του Δημοτικού και Κοινοτικού Κώδικα. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον Αντι¬ 
πρόεδρο. 

7. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Θέρμης έτους 1999 και των επομένων οι¬ 
κονομικών ετών ύψους 15.000.000 δρχ. τουλάχιστον. Η 
σχετική πίστωση θα εγγράφει στον Κ.Α. 211,9ε του προϋ¬ 
πολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Δεκεμβρίου 1998 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. 11044 (8) 

Τροποποίηση της 17952/11.12.91 απόφασης Νομάρχη 
Πέλλας που αφορά την αλλαγή επωνυμίας του Νομι¬ 
κού Προσώπου «8η Σχολική Επιτροπή Γ ενικού Λυκείου 
Κρ. Βρύσης» σε «8η Σχολική Επιτροπή Ενιαίου Λυκεί¬ 
ου Κρ. Βρύσης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τηναριθμ. 130/91 απόφαση του Δ.Σ. Κρ. Βρύσης «Πε¬ 
ρί σύστασης Νομικού Προσώπου» με την επωνυμία «8η 
Σχολική Επιτροπή Γενικού Λυκείου Κρ. Βρύσης». 

2) Την αριθμ. 17952/11.12.91 (ΦΕΚ 9/τ.Β'/14.1.92) από¬ 
φαση του Νομάρχη Πέλλας «Περί συστάσεως Σχολικής 


Επιτροπής» με την επωνυμία «8η Σχολική Επιτροπή Γ ενι¬ 
κού Λυκείου Κρ. Βρύσης». 

3) Την αριθμ. Δ4/775/11.12.97 εγκύκλιο του Υπουργείου 
Εθνικής Παιδείας και Θρησκευμάτων «Περί μετεξέλιξης 
του Γ ενικού Λυκείου Κρ. Βρύσης» σε «Ενιαίο Λύκειο». 

4) Την αριθμ. 78/98 απόφαση του Δημοτικού Συμβουλί¬ 
ου Κρ. Βρύσης «Περί αλλαγής της επωνυμίας 8ης Σχολι¬ 
κής Επιτροπής Γενικού Λυκείου Κρ. Βρύσης» σε «8η Σχο¬ 
λική Επιτροπή Ενιαίου Λυκείου Κρ. Βρύσης». 

5) Τιςπαρ. 8-15του άρθρου 5του Ν. 1894/1990 «Γιατην 
Ακαδημία Αθηνών και άλλες εκπαιδευτικές διατάξεις (Α 
100 )». 

6) Το άρθρο 203 του Π.Δ. 410/95 (Δ.Κ.Κ.). 

7) Τις διατάξεις του Ν. 2503/97 (ΦΕΚ 107/τ.Α'/30.5.97). 
«Διοίκηση, οργάνωση, στελέχωσητης Περ/φειας, ρύθμι¬ 
ση θεμάτων για την Τοπ. Αυτ/ση και άλλες διατάξεις». 

8) Τις διατάξεις του άρθρου 27 του Ν. 2081/92 (ΦΕΚ 
54/τ.Δ'/10.9.92) αναφορικά με τον έλεγχο δαπανών που 
προκαλούν οι κανονιστικές διοικ/κές πράξεις. 

9) Την αριθμ. 1924/26.8.97 απόφαση Γ εν. Γ ραμ. Περιφ. 
Κεντρικής Μακεδονίας σχετικά με την τοποθέτηση Προϊ¬ 
σταμένου και Υπαλλήλων στη Δ/νσηΤοπ. Αυτ/σης Ν. Πέλ¬ 
λας της Περιφ. Κεντρικής Μακεδονίας, αποφασίζουμε: 

Τροποποιούμε την αριθμ. 17952/11.12.91 απόφαση Νο¬ 
μάρχη Πέλλας μόνο ως προς την επωνυμία της Σχολικής 
Επιτροπής ήτοι: 

Από «8η Σχολική Επιτροπή Γενικού Λυκείου Κρ. Βρύ¬ 
σης» σε «8η Σχολική Επιτροπή Ενιαίου Λυκείου Κρ. Βρύ¬ 
σης». 

Κατά τα λοιπά ισχύει η ως άνω απόφαση ως έχει. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου για το 
τρέχον έτος και για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 3 Δεκεμβρίου 1998 
Ο Γ ενικός Γ ραμματέας Περιφέρειας 
ΧΑΡ. ΣΟΦΙΑΝΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ ( 9 ) 

Στη Β7/431/13.10.98 απόφαση Υπουργού Εθνικής Παι¬ 
δείας και Θρησκευμάτων που δημοσιεύτηκε στο ΦΕΚ 
1151/τ.Β'/3.11.98, γίνονται οι παρακάτω διορθώσεις: 

1) Απαλείφεται η φράση «σε αντικατάσταση του Π.Μ.Σ. 
που είχε εγκριθεί με την υπ’ αριθμ. ΒΙ/824/15.11.93 (ΦΕΚ 
865/Β/26.11.93) Υπουργική απόφαση «έγκριση Προγράμ¬ 
ματος Μεταπτυχιακών Σπουδών του τμήματος Βιολογίας 
του Πανεπιστημίου Κρήτης» από τον τίτλο του Π.Μ.Σ. κα¬ 
θώς και από το αποφασιστικό μέρος αυτού και 

2) Απαλείφεται η παράγραφος 3 από το προϊμιο της α¬ 
πόφασης και να γίνει η αναρίθμηση των παραγράφων 4,5 
και 6 σε 3,4 και 5 αντίστοιχα. 

(Από το ΥΠΕΠΘ) 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕϋΞΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 27" 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ’ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 

15.000 

5.000 - 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 >> 

3.500 - 

1.500 - 

750 

250 >> 

500 - 

150 >· 

500 

12.500 >■ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 ■· 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφοντοι συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

-----—----- 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















